Pálka širokolistá

Pálka širokolistá () je trváca bylina z čeľade pálkovitých s ružicou čiarkovitých, až 2 m dlhých listov mečovitého tvaru. Byle sú 1 - 3 m dlhé, duté, hrubé a oblé, sivozelenej farby. Súkvetie je koncový šúľok, s dolnými kvetmi samičími a hornými samčími. Blizny sú červenohnedej farby. Plodom je nažka s chĺpkatou stopkou. Kvitne v júni až v septembri.

 Ekologické nároky a rozšírenie 
Uprednostňuje močaristé stanovištia, často osídľuje brehy rybníkov. Kozmopolitný druh. Mimo Antarktídy ju možno nájsť na všetkých kontinentoch. Zo starého sveta neosídľuje len strednú a južnú Afriku. Na Slovensku je bežným druhom.

 Iné projekty 

 Zdroj 


Kategória:Pálkovité
Kategória:Flóra na Slovensku